I rettsoppgjøret etter den andre verdenskrig ble rettsprinsippene satt på spissen. Både den internasjonale domstolen i Nürnbergprosessene og Høyesterett i Norge nektet å legge Det tredje rikes lover til grunn. De tok utgangspunkt i at det fantes et overordnet normsystem (naturrettsteori) der menneskets verdi, uavhengig av rase, ble slått fast uavhengig av hvilken lov som gjaldt på tidspunktet krigshandlingene fant sted.